गांव बलीपुरा में करीब चार माह पूर्व हुई प्रेम प्रसंग में युवक की हत्या का बदला लेने के लिए मृतक युवक के दो भाईयों ने दो अन्य युवकों के साथ मिलकर एक युवती की गोली मारकर हत्या कर दी। पिछले चार माह में हुई दूसरी हत्या से गांव में दहशत फैल गई तथा पुलिस में हडकंप मच गया। पुलिस ने युवती के पिता की तहरीर पर चार आरोपियों के विरूद्ध मुकदमा दर्ज कर गांव में फोर्स तैनात कर दी।
 मीरापुर थानाक्षेत्र के बलीपुरा में गत 7 जून को गांव बलीपुरा निवासी कुलदीप पुत्र बिल्लू की पडौस की युवती रीना से प्रेम प्रसंग के चलते गोली मारकर हत्या कर दी गई थी। जिसमें मृतक कुलदीप के पिता बिल्लू ने प्रेमिका युवती के भाई मनीष व शिवकुमार पुत्रगण ब्रहमपाल सिंह तथा गुरदीप व रणधीर पुत्रगण ओमबीर के विरूद्ध मुकदमा दर्ज कराया था। जिसमें मनीष व शिवकुमार तो अभी भी जेल में बंद है जबकि क्राइम ब्रांच की तफतीश में गुरदीप व रणधीर के नाम निकाल दिए गए थे। आरोप है कि तभी से लेकर दोनो पक्षों में तनातनी चली आ रही थी। इसी रंजिश के चलते जब बुधवार की सुबह युवती रीना का पिता ब्रहमपाल सिंह मुजफ्फरनगर कचहरी तथा उसकी पत्नि तारावती खेत में गई हुई थी तथा घर पर सिर्फ ब्रहमपाल की माँ चन्द्रकली व उसकी पुत्री रीना मौजूद थी। इसी दौरान चन्द्रकली बीमार होने के कारण गांव के ही डॉक्टर से दवाई लेने चली गई। वहीं रीना घर के काम काज में व्यस्त होकर झाडू लगाने लगी। जैसे ही वह घर के दरवाजे पर पहुंची तो आरोप है कि इसी दौरान उसके पेट में किसी ने गोली मार दी। गोली लगते ही रीना की चींख निकल गई तथा वह गम्भीर घायल हो गई। शोर सुनकर आसपास के लोग मौके पर आ गए तथा उसकी दादी भी घर पहुंच गई। सूचना पर डायल 100 व मीरापुर पुलिस भी मौके पर आ गई तथा घायल रीना को उपचार के लिए जानसठ ले गई। जहां से चिकित्सकों ने उसे जिला चिकित्साल्य रैफर कर दिया। अस्पताल में चिकित्सकों ने उसे मृत घोषित कर दिया। चार माह में दिन दहाडे गांव में हुई दूसरी हत्या से गांव में दहशत फैल गई तथा पुलिस विभाग में हडकम्प मच गया। वहीं सूचना पर सीओ जानसठ धनंजय कुशवाहा मीरापुर, रामराज थाने की पुलिस के साथ मौके पर पहुंच गए तथा मामले की जांच पडताल में जुट गए। इस दौरान पुलिस को युवती के घर के बाहर से एक तमंचा व एक खोखा कारतूस मिला। पुलिस ने युवती के पिता की तहरीर पर गांव के ही प्रदीप व मोनू पुत्रगण बिल्लू तथा जानी पुत्र सहेंद्र व छोटू उर्फ रॉकी पुत्र धर्मेन्द्र के विरूद्ध हत्या का मुकदमा दर्ज कर लिया।
 
गांव बलीपुरा में करीब चार माह पूर्व हुई प्रेम प्रसंग में युवक की हत्या का बदला लेने के लिए मृतक युवक के दो भाईयों ने दो अन्य युवकों के साथ मिलकर एक युवती की गोली मारकर हत्या कर दी। पिछले चार माह में हुई दूसरी हत्या से गांव में दहशत फैल गई तथा पुलिस में हडकंप मच गया। पुलिस ने युवती के पिता की तहरीर पर चार आरोपियों के विरूद्ध मुकदमा दर्ज कर गांव में फोर्स तैनात कर दी। मीरापुर थानाक्षेत्र के बलीपुरा में गत सात जून को गांव बलीपुरा निवासी कुलदीप पुत्र बिल्लू की पडौस की युवती रीना से प्रेम प्रसंग के चलते गोली मारकर हत्या कर दी गई थी। जिसमें मृतक कुलदीप के पिता बिल्लू ने प्रेमिका युवती के भाई मनीष व शिवकुमार पुत्रगण ब्रहमपाल सिंह तथा गुरदीप व रणधीर पुत्रगण ओमबीर के विरूद्ध मुकदमा दर्ज कराया था। जिसमें मनीष व शिवकुमार तो अभी भी जेल में बंद है जबकि क्राइम ब्रांच की तफतीश में गुरदीप व रणधीर के नाम निकाल दिए गए थे। आरोप है कि तभी से लेकर दोनो पक्षों में तनातनी चली आ रही थी। इसी रंजिश के चलते जब बुधवार की सुबह युवती रीना का पिता ब्रहमपाल सिंह मुजफ्फरनगर कचहरी तथा उसकी पत्नि तारावती खेत में गई हुई थी तथा घर पर सिर्फ ब्रहमपाल की माँ चन्द्रकली व उसकी पुत्री रीना मौजूद थी। इसी दौरान चन्द्रकली बीमार होने के कारण गांव के ही डॉक्टर से दवाई लेने चली गई। वहीं रीना घर के काम काज में व्यस्त होकर झाडू लगाने लगी। जैसे ही वह घर के दरवाजे पर पहुंची तो आरोप है कि इसी दौरान उसके पेट में किसी ने गोली मार दी। गोली लगते ही रीना की चींख निकल गई तथा वह गम्भीर घायल हो गई। शोर सुनकर आसपास के लोग मौके पर आ गए तथा उसकी दादी भी घर पहुंच गई। सूचना पर डायल एक सौ व मीरापुर पुलिस भी मौके पर आ गई तथा घायल रीना को उपचार के लिए जानसठ ले गई। जहां से चिकित्सकों ने उसे जिला चिकित्साल्य रैफर कर दिया। अस्पताल में चिकित्सकों ने उसे मृत घोषित कर दिया। चार माह में दिन दहाडे गांव में हुई दूसरी हत्या से गांव में दहशत फैल गई तथा पुलिस विभाग में हडकम्प मच गया। वहीं सूचना पर सीओ जानसठ धनंजय कुशवाहा मीरापुर, रामराज थाने की पुलिस के साथ मौके पर पहुंच गए तथा मामले की जांच पडताल में जुट गए। इस दौरान पुलिस को युवती के घर के बाहर से एक तमंचा व एक खोखा कारतूस मिला। पुलिस ने युवती के पिता की तहरीर पर गांव के ही प्रदीप व मोनू पुत्रगण बिल्लू तथा जानी पुत्र सहेंद्र व छोटू उर्फ रॉकी पुत्र धर्मेन्द्र के विरूद्ध हत्या का मुकदमा दर्ज कर लिया।